armvectores/hy_wikipedia_2023 huggingface dataset:
Գալիլեյան արբանյակներ

Գալիլեյան արբանյակներ, Յուպիտերի 4 խոշորագույն արբանյակների (Իո, Եվրոպա, Գանիմեդ և Կալիստո) ընդհանուր անվանումն է։ Դրանք Արեգակնային համակարգի ամենամեծ արբանյակներից են և դիտելի են փոքր աստղադիտակով։
Այս արբանյակները հայտաբերվել են Գալիլեյ Գալիլեոյի կողմից 1610 թվականի հունվարի 7-ին իր կառուցած պատմության մեջ հայտնի որպես առաջին աստղադիտակով։ Արբանյակների հատնագործման մեկ այլ թեկնածու էր գերմանացի աստղագետ Սիմոն Մարիուսը, որը դիտել էր այն 1609 թվականին, բայց չէր հրատարակել հայտնաբերված տվյալները։ Կան նաև կողմնակի փաստեր, որոնք հուշում են, որ արբանյակների մասին տեղյակ էին Հին Բաբելոնում և Հին Եգիպտոսում՝ հիմնվելով այն հանգամանքի վրա, որ իրենց առասպելաբանության մեջ Յուպիտերի համարժեքը հանդիսացող էակներն ունեին կամ 4 որդին, կամ էլ 4 շուն։


== Անունները ==
1614 թ. Սիմոն Մարիուսի առաջարկած անունները միայն 20-րդ փոխարինեցին չորս Մեդիչի եղբայրների պատվին Գալիլեյի կողմից ստացած «Մեդիչիների մոլորակներ» անվանը։ 
Մարիուսն արբանյակներին շնորհել էր հռոմեական Յուպիտեր աստծուն համարժեք Հունական դիցբանության Զևսի սիրուհիների անունները;

Գալիլեյի հայտնագործության պատվին իր անունն է ստացել 1910 թ. հայտնաբերված (697) Գալիլեա աստերոիդը։
Վարիանի

Վարիանի (վրաց.՝ ვარიანი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 680 մետր բարձրության վրա։ Շրջկենտրոն Գորիից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1469 մարդ։


== Ծանոթագրություններ ==
Խոստիկ

Խոստիկ, հայկական արական անուն։ Առաջացել է հայերեն խոստում բառից։ Նշանակում է ուխտական զավակ։ Այս անունից է առաջացել Խոստիկյան ազգանունը (Վան)։


== Ծանոթագրություններ ==
Մոնիկա Լամպերտ

Մոնիկա Լամպերտ (հունգ.՝-Lamperth Mónika, սեպտեմբերի 5, 1957(1957-09-05), Bácsbokod, Bácsalmás District, Բաչ-Կիշկուն, Հունգարիա), փաստաբան, քաղաքական գործիչ, 2002-2007 թվականներին Հունգարիայի ներքին գործերի նախարար։ 2007-2008 թվականներին աշխատել է որպես աշխատանքի և սոցիալական քաղաքականության նախարար։


== Կենսագրություն ==
1981 թվականներին ավարտել է Պեչի համալսարանը՝ իրավագիտություն մասնագիտությամբ։ 1971-1987 թվականներին կոմերիտմիության անդամ է, աշխատել է Կապոշվարի վարչական շրջանի խորհրդում։ 1987-1989 թվականներին Հունգարիայի սոցիալիստական ​​բանվորական կուսակցությունում էր, որը ռեժիմի փոփոխության ժամանակ վերափոխվել էր Հունգարիայի սոցիալիստական ​​կուսակցության։ Հունգարիայի խորհրդարանի անդամ 1994 թվականից։ 2002-2006 թվականներին Հունգարիայի ներքին գործերի նախարար, այնուհետև մեկ տարի (2006-2007 թվականներին)՝ Տեղական ինքնակառավարման և տարածքային զարգացման նախարար, 2007-2008 թվականներին` Աշխատանքի և սոցիալական քաղաքականության նախարար։ 2008 թվականի ամռանը Մոնիկա Լամպերտը ղեկավարել է Հունգարիայի սոցիալիստական ​​կուսակցության ենթակայության Միհայ Տանչիչի (Mihai Tančić) հիմնադրամը։


== Ծանոթագրություններ ==


== Արտաքին հղումներ ==
Պրոֆիլ Հունգարիայի խորհրդարանի կայքում (հունգարերեն)
Պաշտոնական կայք (հունգարերեն)
Կուռսի (գյուղ, Տամսալու շրջան)

Անվան այլ կիրառումների համար տե՛ս՝ ԿուռսիԿուռսի (էստ․՝ Kursi), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայոց վարժուհի, ողջ 10-ը տարի…

«Հայոց վարժուհի, ողջ 10-ը տարի…», Հովհաննես Թումանյանի ստեղծագործություններից,  որը ստեղծվել է 1894 թվականի հունվարի 14-ին։


== Պատմություն ==
Եղիշե Չարենցի անվան գրականության և արվեստի թանգարանի Թումանյանի ֆոնդի 636 համարում պահվում է Նունե Սողոլյանի ալբոմը, իսկ նրա մեջ՝ հետևյալ ընծայականով ինքնագիր․

Առաջին անգամ տպագրվել է 1972 թվականին, Բանբեր Երևանի համալսարանի  առաջին համարի 155 էջում։ Հրատարակել է Արամ Ինճիկյանը։


== Ծանոթագրություններ ==
Միքայել Ախտյան

Միքայել Մուշեղի Ախտյան (փետրվարի 2, 1938(1938-02-02), Խաչեն, Թեթրի Ծղարոյի մունիցիպալիտետ, Քվեմո Քարթլիի մարզ, Վրաստան - հունիսի 13, 2016(2016-06-13), Թբիլիսի, Վրաստան), հայ բանաստեղծ, թարգմանիչ, 2002 թվականից Հայաստանի գրողների միության անդամ։


== Կենսագրություն ==
Ծնվել է 1938 թվականի փետրվարի 20-ին, Վրաստանի Թեթրիծղարոյի մունիցիպալիտետի Դաղեթ-Խաչեն հայաբնակ գյուղում։ Ավարտել է Պետերբուրգի թեթև արդյունաբերության տեխնիկումը, ապա՝ Մոսկվայի թեթև արդյունաբերության ինստիտուտի հեռակա բաժինը։ Տպագրվել է ինչպես Վրաստանում, այնպես էլ Հայաստանում։ Նրա բանաստեղծությունները թարգմանվել են ռուսերեն, վրացերեն, ուկրաիներեն։ Միքայել Ախտյանը թարգմանել է վրաց մի շարք լավագույն բանաստեղծների ստեղծագործություններից։ Բնակվել է Երևանում։ Մահացել է 2016 թվականին Թբիլիսիում։ Թաղված է տեղի Խոջիվանքի գերեզմանատանը։


== Երկեր ==
Հատընտիր, Երևան, 2011։
Կրակե շատրվան, (բանաստեղծությունների ժողովածու), Երևան, 2008։
Հոգու արցունք, Երևան, 2003։
Քարոտ ճանապարհ։ Քառյակներ և քառատողեր։ Զանգակ-97, 2003, էջ 96։
Քառյակներ ու քառատողեր, Երևան, 2000։
Խորամանկ փիսոն (մանկական), Երևան, 2000։
Արևն ու սառույցը։ Բանաստեղծություններ։ Արևիկ, 1988, էջ 14։


== Թարգմանություններ վրացերենից ==
Գենո Կալանդիա, Կակաչ, Երևան, 2008։
Մուրման Լեբանիձե, Բախտի հանգրվանը, Երևան, 2003։
Մուրման Լեբանիձե, Բանաստեղծություններ, Երևան, 1999։
Դավիթ Մճեդլուրի, Որտեղից է գալիս ծուխը, Երևան, 1987։


== Պարգևներ և մրցանակներ ==
2008 թվականին արժանացել է Հայաստանի գրողների միության «Գրական վաստակի համար» մեդալի։
Պարգևատրվել է «Պատվո նշան» շքանշանով։


== Ծանոթագրություններ ==
Լեանդրո Բենեգաս

Լեանդրո Իվան Բենեգաս (իսպ.՝ Leandro Iván Benegas, նոյեմբերի 27, 1988(1988-11-27), Մենդոսա, Արգենտինա), արգենտինացի ֆուտբոլիստ, որը խաղում է հարձակվողի դիրքում։ Հանդես է գալիս չիլիական «Ունիվերսիդադ դե Չիլի» ակումբում։


== Ակումբային կարիերա ==
Լեանդրո Բենեգասն իր ֆուտբոլային կարիերան սկսել է արգենտինական «Ինդեպենդենտե Ռիվադավիա» ակումբում։ 2009 թվականի ամռանը դարձել է «Ուրականի» խաղացող։ 2010 թվականի փետրվարի 8-ին նշել է նորամուտը արգենտինական Պրիմերայում՝ դուրս գալով փոխարինման «Ատլետիկո Տուկումանի» դեմ արտագնա խաղի ամենավերջում։ 2010 թվականի ամռանը տեղափոխվել է Պրիմերա Բ Նասիոնալի ԿԱԻ ակումբ, իսկ 2011 թվականի սկզբից խաղացել է «Դեպորտիվո Արմենիո» ակումբում։
2012 թվականի հուլիսին Բենեգասը դարձել է չիլիական «Ունիոն Լա Կալերա» ակումբի խաղացող։ Հուլիսի 29-ին՝ չիլիական Պրիմերայում իր համար նորամուտային խաղում արգենատինացին խփել է իր առաջին գոլը բարձրագույն մակարդակում՝ հավասարեցնելով հաշիվը «Կոլո Կոլո» ակումբի դեմ խաղում։ 2013 թվականի փետրվարի 10-ին դուբլ է ձևակերպել «Սանտյագո Ուոնդերերսի» դեմ խաղում, որն իր թիմին բերել է կամային հաղթանակ։ 2014 թվականի հունվարի 5-ին Բենեգասը ձևակերպել է պոկեր «Կոբրեսալի» դեմ արտագնա խաղում։ Նույն թվականի հոկտեմբերի 11-ին աչքի է ընկել հեթ-տրիկով «Ուաչիպատոյի» դեմ խաղում։
2014 թվականի դեկտեմբերին Բենեգասը տեղափոխվել է «Ունիվերսիդադ դե Չիլի»։ Կլաուսուրա 2016-ում վարձավճարով հանդես է եկել «Աուդակս Իտալյանոյում», իսկ Ապերտուրա 2016-ում նույնպես վարձավճարով խաղացել է «Պալեստինոյում»։


== Ձեռքբերումներ ==
 «Ունիվերսիդադ դե Չիլի»

Չիլի Սուպերգավաթակիր (1) - 2015
Չիլիի գավաթակիր -  2015
Չիլի չեմպիոն (1) - Կլ․ 2017


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ֆուտբոլիստի էջը worldfootball.net կայքում
Պրոֆիլը transfermarkt.com կայքում(անգլ.)
Բուղաթափա (լեռ, Մեծրաց լեռներ)

Անվան այլ կիրառումների համար տե՛ս՝ Բուղաթափա (այլ կիրառումներ)Բուղաթափա, լեռ Հայկական լեռնաշխարհում, Մեծրաց (Սողանլու) լեռների հյուսիս-արևմտյան հատվածում, Չլդրի լեռներում։ Բարձրությունը ծովի մակերևույթից՝ 2741 մետր։


== Ծանոթագրություններ ==
Բերդատեղի Մատ

Բերդատեղի Մատ, լեռնագագաթ Փոքր Կովկաս լեռնահամակարգում, Պապաքարի լեռնաշղթայում։ Թումանյանի շրջանի Շնող գյուղից 15 կմ հեռավորության վրա։


== Ծանոթագրություններ ==
Վալերի Գերգիև

Վալերի Աբիսալի Գերգիև (օսերեն՝ Гергиты Абисалы фырт Валери, ռուս.՝ Валерий Абисалович Гергиев, մայիսի 2, 1953(1953-05-02)[…], Մոսկվա, ՌԽՖՍՀ, ԽՍՀՄ), ռուս դիրիժոր, Սանկտ Պետերբուրգի Մարիինյան թատրոնի գեղարվեստական ղեկավար և գլխավոր տնօրեն (1996 թվականից)։ Ռուսաստանի ժողովրդական արտիստ (1996)։ 2007 թ-ից՝ Լոնդոնի սիմֆոնիկ նվագախմբի գլխավոր դիրիժոր։ Ծագումով օս է։ Վ. Գերգիևն արժանացել է աշխարհի տարբեր երկրների բազմաթիվ պարգևների ու ամենաբարձր կոչումների, այդ թվում՝ Սուրբ Մեսրոպ Մաշտոցի շքանշանի հայ-ռուսական մշակութային կապերում ունեցած ներդրման համար (2009 թ .)։
Նա մեծապես ընդլայնել է Մարիինյան թատրոնի երկացանկը՝ համագործակցելով «Քովենտ Գարդեն», «Լա Սկալա», «Նյու Իսրայել», ինչպես նաև Սան Ֆրանցիսկոյի, Փարիզի օպերային թատրոնների, Վիեննայի և Բեռլինի ֆիլհարմոնիկ նվագախմբերի, Լոնդոնի սիմֆոնիկ նվագախմբի, Թագավորական ֆիլհարմոնիկ նվագախմբի, Ֆրանսիայի ազգային նվագախմբի, շվեդական ռադիոյի սիմֆոնիկ նվագախմբի, Բոստոնի, Տորոնտոյի, Չիկագոյի, Քլիվլենդի, Դալասի, Հյուստոնի, Մինեսոտայի, Մոնրեալի և Բիրմինգհեմի նվագախմբերի հետ։ Գերգիևը ղեկավարել է «Մետրոպոլիտեն» օպերային թատրոնի և Ռոտերդամի ֆիլհարմոնիկ նվագախմբերը։


== Գերգիևի հայաստանյան շրջանը ==
1981 թ. հայ դասական երաժշտարվեստի ժամանակակից հայտնի կոմպոզիտորներ Էդուարդ Միրզոյանի, Ալեքսանդր Հարությունյանի, Ղազարոս Սարյանի առաջարկով հրավիրվել է Հայաստան, որտեղ 4 տարի ղեկավարել է Հայաստանի պետական ֆիլհարմոնիկ նվագախումբը։ Գերգիևի ղեկավարությամբ նվագախումը այդ շրջանում կատարում է հայ ժամանակակից կոմպոզիտորներ Ղազարոս Սարյանի, Ավետ Տերտերյանի սիմֆոնիկ ստեղծագործությունները՝ նորովի ու թարմ շնչով։


== Ծանոթագրություններ ==
Գրիգոր Խաչատրյան (ռեժիսոր)

Գրիգոր Խաչատրյան (դեկտեմբերի 25, 1975, Երևան), հայ դերասան, ռեժիսոր։ 


== Կենսագրություն ==
1992 թվականին ավարտել է Անդրեյ Սախարովի անվան 69 միջնակարգ դպրոցը։ Այնուհետև ավարտել է թիվ 14 գեղարվեստի պետական ուսումնարանը՝ ստանալով հախճապակու վրա նկարիչ – կատարողի որակավորում։ 1994-1996 թվականներին ծառայել է հայոց բանակում։ 2003 թվականին ավարտել է Երևանի թատրոնի և կինոյի պետական ինստիտուտը՝ դրամատիկ թատրոնի ռեժիսոր / Արմեն Խանդիկյանի արվեստանոց/։
1998 թվականից մինչև օրս աշխատում է Հրաչյա Ղափլանյանի անվան դրամատիկական թատրոնը՝ որպես դերասան, իսկ 2004 թվականից նաև որպես ռեժիսոր։ ԵԹԿՊԻ դրամատիկ թատրոնի դերասան բաժնում, որպես /Ա. Խանդիկյանի արվեստանոց/ ասիստենտ բեմադրել է՝ Մ. Մակդոնախ՝ «Բարձ - Մարդը», Էսքիլես՝ «Քոեփորներ», Ու. Շեքսպիր՝ «Տասներկուերորդ գիշեր», Է. Վոլոդարսկի՝ «Սրիկա» ներկայացումները։ ԵԹԿՊԻ դրամատիկ թատրոնի դերասան բաժնի կուրսի ղեկավար բեմադրել է՝ Ու.Շեքսպիր՝ «Օթելլո», Ռ. Բելեցկի՝ «Թույն», Էվրիպիդես՝ «Բաքոսուհիներ» ներկայացումները։
Կազմակերպել և բեմադրել է մի շարք միջոցառումներ՝ Վարդգես Պետրոսյան - 80, Երվանդ Երզնկյան 70, Էվելինա Շահիրյան - 75, Ավետ Տերտերյան, ՊՆ Գորիս - 2020, Հունիսի 1 /Երեխաների պաշտպանության միջազգային օր/ - 2019, ARTSAKH WINE FEST – 2018, 2019, ԱԻՆ – 22, 23, 24-ամյակներ, Զարուհի Բաբայան՝ «Զինվորի կողքին»-2013, FPWC – 2013, 2014, 2016, «Թատրոն X» – 2011, Կիմ Արզումանյան-80, Վիկտոր Համբարձումյանի անվան միջազգային մրցանակ /2010, 2012, 2018/, Դանիել Վարուժան – 125, «Արտավազդ» ամենամյա թատերական մրցանակաբաշխություն /2010, 2017, 2018/, «Զարթոնք» երաժիշտ-կատարողների մրցույթ-փառատոն, /2009/, ՆԳՆ 8,9 – ամյակ, /2009, 2010/, «PERNOD - RIKARD» /2008/, «JUDO» Առաջնության բացում /2007/, «Սեր և շուշաններ» Շուշան Պետրոսյանի մենահամերգ, /2004/։ Նկարահանել է «Սահմանապահ գյուղեր» վավերագրական 16 մասանի ֆիլմաշարը։ Ամուսնացած է։


== Դերեր թատրոնում ==


== Բեմադրություններ ==


== Մանկական ներկայացումններ ==


== Պարգևներ ==


== Ծանոթագրություններ ==


== Արտաքին հղումներ ==
Գրիգոր Խաչատրյանը avproduction.am֊ում
Նովոպոլյանա

Նովոպոլյանա (ուկրաիներեն՝ Новополяна), գյուղ Ուկրաինայի Կիրովոգրադի մարզի Զնամենկայի շրջանում։
2001 թվականի տվյալներով Նովոպոլյանա գյուղում բնակվում էր 67 մարդ։ Բնակավայրը զբաղեցնում է 0,65 կմ² տարածք։ Բնակչության խտությունը կազմում էր 103,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անիֆա

Անիֆա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
WCW աշխարհի ծանրքաշային չեմպիոնատ

WCW աշխարհի ծանրքաշային չեմպիոնատ (անգլ.՝ WCW World Heavyweight Championship), պրոֆեսիոնալ ըմբշամարտի (ռեստլինգ) նախկին բարձրագույն չեմպիոնական տիտղոս «World Championship Wrestling» (WCW), իսկ ավելի ուշ՝ «World Wrestling Federation» (WWF) կազմակերպությունում։ «WCW»-ում տիտղոսը գործել է 1991 թվականից մինչև 2001 թվականը։ «World Wrestling Federation Entertainment» (այժմ՝ «WWE») կազմակերպության կողմից «WCW»-ն ձեռք բերելուց հետո տիտղոսը տեղ է գտնում «WWF»-ում՝ դառնալով առաջնության երկրորդ ծանրքաշային տիտղոսը։ Ավելի ուշ WCW և WWF տիտղոսները միավորվում են անվիճարկելի WWF չեմպիոնական տիտղոս անվան ներքո։ 2002 թվականի սեպտեմբերի 2-ին ստեղծվում է WCW տիտղոսին արտաքնապես նման Աշխարհի ծանրքաշային չեմպիոնական տիտղոսը։


== Ծանոթագրություններ ==


== Արտաքին հղումներ ==
Տիտղոսի պատմությունը WWE.com կայքում(անգլ.)
Բաղակու քար

Բաղակու քար, վանք-ամրոց Սյունիքում։ 1126 թվականին սելջուկները Ամիր-Հասանի առաջնորդությամբ գրավել են Բաղակու քարը, ավերել ամրոցն ու հափշտակել Սունյաց թագավորության այլ վայրերից հավաքած ու թշնամուց պատսպարած գանձերն ու ձեռագրերը։


== Գրականություն ==
Ստեփանոս Օրբելյան, «Պատմութիւն նահանգին Սիսական», Թիֆլիս 1910 թ., էջ 335։
Վիզոնե

Վիզոնե  (իտալերեն՝ Visone), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1183 մարդ (2008)։ Բնակչության խտությունը՝ 94 մարդ/կմ²։ Տարածքը կազմում է 13 կմ²։ Փոստային ինդեքս՝ 15010։ Հեռախոսային կոդ՝ 0144։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Օսիկովո (գյուղ, Ստարոբեշևսկի շրջան)

Անվան այլ կիրառումների համար տե՛ս՝ ՕսիկովոՕսիկովո (ուկրաիներեն՝ Осикове), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Օսիկովո գյուղում բնակվում էր 1 228 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1753) Միեկե

(1753) Միեկե (անգլ.՝ Mieke), աստերոիդ աստերոիդների հիմնական գոտում։ Հայտնաբերվել է 1934 թվականի մայիսի 10-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 3,015284 ա. մ., առավելագույնը մոտենում է 2,7654 ա. մ. հեռավորության վրա և հեռանում 3,2652 ա. մ.։ Արեգակի շուրջ մեկ ամբողջական պտույտ է կատարում 1912,45 երկրային օրվա ընթացքում, իր ուղեծրով շարժվելով միջինում 0,18824 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1753) Միեկե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ավստրիայի բռնազավթումը դաշնակիցների կողմից

Ավստրիայի բռնազավթումը Երկրորդ համաշխարհային պատերազմի դաշնակից երկրների ուժերի կողմից, տեղի է ունեցել 1945 թվականին՝ Երկրորդ համաշխարհային պատերազմի ավարտից հետո։
1938 թվականին տեղի ունեցավ Անշլյուս գործողությունը, որի արդյունքում Ավստրիան և Երրորդ Ռայխը միավորվեցին գերմանախոս մեկ պետության մեջ։ Երկրորդ համաշխարհային պատերազմում Գերմանիայի կրած պարտությունից հետո Ավստրիայի տարածքը ևս գրավվեց և բաժանվեց դաշնակիցների ազդեցության գոտիների։
Չնայած նրան, որ Ավստրիայում հաստատված էր օկուպացիոն վարչակարգ, այնուամենայնիվ, երկրի մայրաքաղաքը շարունակում էր մնալ Վիեննան։


== Ավստրիայի օկուպացիոն գոտիներ ==
Երկրորդ համաշխարհային պատերազմի ավարտից հետո Ավստրիայի տարածքը տրոհվեց։ Ինչպես մյուս պարտված երկրները, այնպես էլ Ավստրիան բաժանվեցին հաղթած երկրների ազդեցության գոտիների։
Ավստրիան բաժանվեց հաղթած Մեծ Բրիտանիայի, Ամերիկայի Միացյալ Նահանգների, ԽՍՀՄ-ի և Ֆրանսիայի միջև։
Դաշնակիցների տարածքային սահմանները հաստատեց Մոսկվայի հռչակագիրը։ Համաձայն Մոսկվայի հռչակագրի՝ ավստրիական հողերի հիմնական բաժնետերերն էին.

Խորհրդային ազդեցության գոտի՝ Բուրգենլանդ, Ստորին Ավստրիա, Վերին Ավստրիա, Դանուբ գետի հյուսիսային ավազան։
Ամերիկյան ազդեցության գոտի՝ Վերին Ավստրիայի մի փոքր հատված, Դանուբ գետի հարավային ավազան, Զալցբուրգ, Զալցկամերգուտ։
Բրիտանական ազդեցության գոտի՝ Կարինտիա, Շտիրիա (բացառությամբ Զալցկամերգուտի, որը պատկանել է Ամերիկայի Միացյալ Նահանգներին)։
Ֆրանսիական ազդեցության գոտի՝ Ֆորարլբերգ և հյուսիսային Տիրոլ։


== Տես նաև ==
Անշլյուսի գործողություն


== Գրականություն ==
Manfried Rauchensteiner, Stalinplatz 4. Österreich unter alliierter Besatzung, Wien 2005, ISBN 3-902494-00-X
Ватлин А.Ю., Котов Б.С., Сорокин А.К. (и др.) СССР и Австрия на пути к Государственному договору. Страницы документальной истории 1945-1955. М.: Политическая энциклопедия. 2015 - 455 с., ISBN 978-5-8243-1991-0
Պակտա Սունտ Սերվանդա

Պակտա Սունտ Սերվանդա (լատ.՝ Pacta Sunt Servanda - պայմանագրերը պետք է պահպանվեն), միջազգային իրավունքում և դիվանագիտության մեջ կիրառվող սկզբունք, ըստ որի կողմերը պարտավորվում են բարեխղճորեն կատարել միջազգային պայմանագրերով ստանձնած պարտավորությունները։ Գաղափարն առաջացել է դեռևս հին աշխարհում (տես Պայմանագիր միջազգային)։
Պակտա Սունտ Սերվանդա ժամանակակից միջազգային իրավունքի հանրաճանաչ սկզբունք է և ամրապնդված է ՄԱԿ-ի կանոնադրությամբ, միջազգային մի շարք պայմանագրերով։ Պակտա Սունտ Սերվանդաի չպահպանումը դիտվում է որպես իրավախախտում, և խախտող պետությունը ենթարկվում է պատասխանատվության։
Կրատոս

Կրատոս (հին հունարեն՝ Κράτος - «ուժ, իշխանություն»), հին հունական դիցաբանությունում կրտսեր տիտան, Պալլանտի և Ստիգսի որդին։ Տիտանոմաքիայի ժամանակ Զևսի դաշնակից։ Գործող անձ Էսքիլեսի «Պրոմեթևսը շղթայված» ողբերգությունում, Զևսի ծառան։ Առասպելներից մեկում շղթայում է Պրոմեթևսին ժայռին Հեփեստոսի գլխավորությամբ։


== Ծանոթագրություններ ==
Լևոն Մինասյան

Անվան այլ կիրառումների համար տե՛ս՝ Լևոն Մինասյան (այլ կիրառումներ)Լևոն Ժակի Մինասյան (մայիսի 8, 1905(1905-05-08), Կոստանդնուպոլիս, Օսմանյան կայսրություն - 1978[…], Վենետիկ, Իտալիա), հայ նկարիչ։
Լրագրող-հրատարակիչ Ժակ Մինասյանի և գրող Իսկուհի Մինասի որդին է։ 


== Կենսագրություն ==
1921 թվականին տեղափոխվել է Վենետիկ, սովորել Վենետիկի գեղարվեստի ակադեմիայում (մինչև 1926 թվականը), նաև նկարիչ Ալեսանդրո Միլեզիի արվեստանոցում։ Մինասյանի սկզբնական շրջանի աշխատանքներին բնորոշ է իրականության հավաստի պատկերումը։ 1948 թվականից ստեղծում է ֆանտաստիկ ձևերով, բանաստեղծականությամբ տոգորված նկարներ («Պատուհանը ծովի վրա», «Լքված կարուսել», «Իրերը արշալույսին», «Կոմպոզիցիա» և այլն)։
Մինասյանի գործերը տեղ են գտել Վենետիկի ժամանակակից արվեստի միջազգային պատկերասրահում, Միլանի ժամանակակից արվեստի ազգային պատկերասրահում, Պադուայի Չիվիկո թանգարանում և այլուր։ 1958 թվականին Պադուայում հրատարակվել է «Լևոն Մինասյանի գծանկարները» ալբոմը։


== Ցուցահանդեսներ ==
Անհատական ցուցահանդեսներ է ունեցել Իտալիայում։ 1930 թվականից մասնակցել է Վենետիկի բիենալեին, Եվրոպայի երկրներում (Գերմանիա, Ֆրանսիա, Դանիա, Նորվեգիա և այլն) կազմակերպված միջազգային ցուցահանդեսների, արժանացել բազմաթիվ մրցանակների։


== Գրականություն ==
Avédissian o., Peintres et sculpteure Arméniens, Le Caire, 1959, page 304-305


== Ծանոթագրություններ ==
(19308) 1996 TO66

(19308) 1996 TO66, աստերոիդ աստերոիդների հիմնական գոտում։ Այս աստերոիդը հայտնաբերվել է 1996 թվականի հոկտեմբերի 12-ին, Չեդվիկ Տրուխիլյոի, Դևիդ Ջուիտի և Ջեյն Լուի կողմից։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(19308) 1996 TO66 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պագո Վեյանո

Պագո Վեյանո (իտալերեն՝ Pago Veiano), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 2651 մարդ, բնակչության խտությունը կազմում է 115 մարդ/կմ²։ Զբաղեցնում է 23 կմ² մակերես տարածք։ Փոստային ինդեքս՝ 82020, հեռախոսային կոդ՝ 82020։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Դավիդ Գարսիա

Դավիդ Գարսիա Զուբիրիա (իսպ.՝ David García Zubiria, փետրվարի 14, 1994, Պամպլոնա, Իսպանիա), իսպանացի ֆուտբոլիստ, կենտրոնական կիսապաշտպան։ Հանդես է գալիս «Օսասունա» ֆուտբոլային ակումբի կազմում։


== Ակումբային կարիերա ==
Դավիդ Գարսիան միացել է «Օսասունայի» մանկապատանեկան թիմին 2003 թվականին՝ 9 տարեկան հասակում։ Թիմի երիտասարդական կազմում նա իր դեբյուտը նշել է 2011-12 մրցաշրջանի ընթացքում Սեգունդա B դիվիզիոնի շրջանակներում։
2014 թվականի ամռանը ֆուտբոլիստը հրավիրվել է հիմնական թիմ՝ մինչմրցաշրջանային հավաքին մասնակցելու համար։ Նա մասնակցել է «Բրենտֆորդ ՖԱ»-ի դեմ խաղին և դարձել գոլի հեղինակ, իսկ հանդիպումը ավարտվել է 4-0 հաշվով։ «Օսասունայի» կազմում իր առաջին պաշտոնական հանդիպումը Գարսիան անցկացրել է նույն թվականի օգոստոսի 30-ին՝ մասնակցելով «Ռեալ Սարագոսայի» դեմ խաղին։ Այդ հանդիպումն ավարտվել է ոչ-ոքի՝ 1-1 հաշվով։ 
2015 թվականի հունվարի հունվարի 26-ին Դավիդ Գարսիան երկարաձգել է թիմի հետ գործող պայմանագիրը մինչև 2019 թվականը։ Իր առաջին պրոֆեսիոնալ գոլը իսպանացի ֆուտբոլիստը խփել է մայիսի 31-ին «Ռեկրեատիվո ՖԱ»-ի դեմ խաղում, որն ավարտվել է 2-0 հաշվով։ Հունիսի 7-ին՝ Սեգունդա Դիվիզիոնի վերջին տուրում, որտեղ թիմին անհրաժեշտ էր մեկ միավոր Սեգունդա B-ում չհայտվելու համար ֆուտբոլիստը 78-րդ րոպեին դարձել է գոլի հեղինակ «Սադաբելի» դեմ խաղում, որի շնորհիվ հանդիպումը ավարտվեց 2-2 հաշվով։ 
Լա Լիգայի շրջանակներում Գարսիան իր դեբյուտը նշել է 2016 թվականի օգոստոսի 19-ին «Մալագայի» դեմ խաղում(1-1)։ Իսպանիայի առաջնության շրջանակներում իսպանացին իր առաջին գոլը խփել է նույն թվականի սեպտեմբերի 10-ին «Ռեալ Մադրիդի» դեմ խաղում(2-5)։
2018 թվականի հունվարի 17-ին Դավիդ Գարսիան մինչև մրցաշրջանի ավարտը վարձավճարով տեղափոխվել է «Կուլտուրալ Լեոնեսա»։


== Վիճակագրություն ==


== Ձեռքբերումներ ==
Սեգունդա Դիվիզիոնի չեմպիոն - 2018-19


== Ծանոթագրություններ ==


== Արտաքին հղումներ ==
Դավիդ Գարսիա պրոֆիլը BDFutbol կայքում
Ֆուտբոլիստի էջը soccerway.com կայքում(անգլ.)
Լե Մոն դ'Օնե

Լե Մոն դ'Օնե (ֆր.՝ Les Monts d'Aunay), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 4782 մարդ, բնակչության խտությունը` 68.88 մարդ/կմ²։ Բնակավայրը զբաղեցնում է 69.43 կմ² տարածք։
Բնակավայրը ստեղծվել է 2016 թվականի հունվարին` Օնե սյուր Օդոն, Բոքե, Կամպադրե Վալկոնգրեն, Դավնու լա Ֆերիեռ, Օնդֆոնտեն, Լը Պլեսի Գրիմուլ և Ռուկան համայնքների միավորման արդյունքում։


== Վարչական բաժանում ==


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մաջեստիք (Բրոդվեյ)

Մաջեստիք (անգլ.՝ The Majestic Theatre; հայերեն՝ վսեմ, վեհ), բրոդվեյան թատրոն, գտնվում է Նյու Յորքի Մանհեթեն վարչական միավորի թատերական թաղամասում (ԱՄՆ)։ Այն Բրոդվեյի ամենաընդարձակ թատրոններից մեկն է (տեղավորում է 1645 հանդիսական)։ Մաջեստիք թատրոնում ավանդաբար ցուցադրվում են երաժշտական նշանակալի ներկայացումներ, որոնցից են «Կարուսել» (1945), «Խաղաղ օվկիանոսի հարավային ափը» (1949), «Երաժիշտը» (1957), «Կամելոտ» (1960) բեմադրությունները։ Թատրոնը նաև երկրորդ տուն է դարձել 42-րդ փողոց, և երրորդ` «1776» մյուզիքլների համար։
1988 թվականի հունվարի 26-ից թատրոնում ցուցադրվում է Օպերայի ուրվականը մյուզիքլը։ 2014 թվականի հոկտեմբերի 24-ի տվյալներով այն ցուցադրվել է 11.113 անգամ և ցուցադրվում է անընդմեջ 27 տարի. դրանով այն դարձել Բրոդվեյի պատմության մեջ ամենաերկար ցուցադրված ներկայացումը։


== Պատմություն ==
«The Majestic Theatre»-ը կառուցել է «The Chanin Brothers» կազմակերպությունը` ըստ ճարտարապետ Հերբերտ Կրապի նախագծի որպես ժամանցային համալիրի մի մաս, որի մեջ մտնում էին «Ջոն Գոլդեն», «Բեռնարդ Բ. Ջեքոբս» թատրոններն ու «The Milford Plaza» հյուրանոցը։ Թատրոնը բացվել է 1927 թվականի մարտի 28-ին, «Rufus LeMaire's Affairs» մյուզիքլի առաջնախաղով։  
1930 թվականին, մեծ դեպրեսիայի տարիներին թատրոնը գնվել են Շուբերտ եղբայրների կողմից և այժմ հանդիսանում է «The Shubert Organization»-ի սեփականությունը։ 1987 թվականին «The Majestic Theatre»-ը ներառվել է ԱՄՆ-ի պատմական վայրերի ազգային գրանցամատյանի մեջ` որպես պատմության և ճարտարապետության հուշարձան։
2013 թվականի վերջին ամբողջական շաբաթվա ընթացքում Օպերայի ուրվականը մյուզիքլը, որ թատրոնում ցուցադրվում է 1988 թվականի հունվարի 26-ից, ռեկորդային դիտումներ է ապահովել։ Ներկայացման 9 բեմադրությունից հավաքվել է $1 843 296` գերազանցելով նախորդ շաբաթական ռեկորդը, որը գրանցվել էր 2011 թվականի հունվարի 2-ին ($1 390 530):


== Թատրոնի հիմնական բեմադրություններ ==
1927. «Նամակ», «Ռիո Ռիտա»
1931. «Ուղղակի Սայմըն», «Արքայազն ուսանողը»
1933. «Ներեցեք իմ անգլերենի համար»
1936. «Մատների վրա»
1937. «Զինված երեխաները»
1941. «Hellzapoppin»
1945. «Կարուսել»
1947. «Ինձ պարոն կոչեք», «Ալեգրո»
1949. «Խաղաղ օվկիանոսի հարավային ափը»
1953. «Ես և Ջուլիետը»
1954. «Ծովի միջով», «Ֆաննի»
1956. «Հաջողված որս»
1957. «Երաժիշտը»
1960. «Կամելոտ»
1963. «Ընկեր», «Թեժ կետ», «Ջենի»
1964. «Բոլոր նրանց, ովքեր կարողանում են սուլել», «Ոսկե տղան»
1966. «Զվարճալի աղջնակը», «Նախաճաշ Տիֆանիի հետ»
1967. «Ջութակահարը տանիքում»
1970. «Նրբագեղ կանայք, հաճելի տղամարդիկ»
1972. «Հոգյակը»
1973. «Գիշերային սերենադ»
1974. «Մաքն ու Մեյբըլը»
1975. «Վիզ»
1977. «Օրենք»
1978. «Հոկտեմբերի առաջին երկուշաբթին», «Պարահրապարակ»
1979. «Ես հիշում եմ մայրիկին», «Ամենաերջանիկ տղան»
1981. «42-րդ փողոց»
1988. «Օպերայի ուրվականը» (ընթացիկ)


== Ծանոթագրություններ ==


== Գրականություն ==
Morrison, William Broadway Theatres: History and Architecture — New York: Dover Publications, 1999. ISBN 0-486-40244-4


== Արտաքին հղումներ ==
Թատրոնի պաշտոնական կայք (անգլ.)
Թատրոնի էջը Internet Broadway Database կայքում (անգլ.)
New York Theatre Guide (անգլ.)
Օվարո

Օվարո (իտալերեն՝ Ovaro), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 2089 մարդ 2008 թվականի մարդահամարի տվյալների, բնակչության խտություն՝ 39 մարդ/կմ²։ Զբաղեցնում է 58 կմ² մակերես։ Փոստային ինդեքս՝ 33025։ Հեռախոսային կոդ՝ 0433։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0431 69017
Էլեկտրոնային փոստ՝ segreteria@com-muzzana-del-turgnano.regione.fvg.it
Պաշտոնական կայք՝ http://www.comune.ovaro.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ Archived 2009-12-07 at the Wayback Machine. (անգլ.)


== Ծանոթագրություններ ==
Կրապիվնա (այլ կիրառումներ)

Կրապիվնա, կարող է վերաբերել՝

Կրապիվնա - գյուղ, Ուկրաինայի Խմելնիցկիի մարզի Իզյասլավի շրջանում
Կրապիվնա - գյուղ, Ուկրաինայի Վիննիցայի մարզի Խմելնիկի շրջանում
Կրապիվնա - գետ Ռուսաստանում, Չերեբետի վտակը
Կրապիվնա - գյուղ Ռուսաստանի Սմոլենսկի մարզի Ռոսլավլսկի շրջանի կազմում
(7937) 1990 QA2

(7937) 1990 QA2, աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 22-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,632688 ա. մ., առավելագույնը մոտենում է 2,466 ա. մ. հեռավորության վրա և հեռանում 2,7994 ա. մ.։ Արեգակի շուրջ մեկ ամբողջական պտույտ է կատարում 1560,26 երկրային օրվա ընթացքում, իր ուղեծրով շարժվելով միջինում 0,230731 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7937) 1990 QA2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էդվին Բյորք

Էդվին Ջոուլի Բյորք (անգլ.՝  Edwin J. Burke, օգոստոսի 30, 1889(1889-08-30), Օլբանի, ԱՄՆ - սեպտեմբերի 26, 1944(1944-09-26), Նյու Յորք, Նյու Յորք, ԱՄՆ), ամերիկացի սցենարիստ, որը հայտնի է դարձել Շիռլի Թեմպլի ամենավաղ ֆիլմերի համար սցենար գրելով։ Նա նաև հաջողված թատերագիր էր։
«Օսկար»-ի 5-րդ մրցանակաբաշխության ժամանակ Բյորքն արժանացել է «Օսկար» մրցանակի, «Վատ աղջիկ» ֆիլմի լավագույն ադոպտացված սցենարի համար։


== Ֆիլմագրություն ==
1929 - Լավ բժշկություն
1929 - Աղջիկը Հավանայից
1929 - Սիրիր, ապրիր և ծիծաղիր
1930 - Պարողները
1931 - Գողացված ակնեղեն
1932 - Կոչիր նրան վայրի
1934 - Փայլող աչքեր
1935 - Փոքրիկ խռովարարը


== Ծանոթագրություններ ==
Աբդուլինո (գյուղ, Կարաիդելսկի շրջան)

Անվան այլ կիրառումների համար տե՛ս՝ Աբդուլինո (այլ կիրառումներ)Աբդուլինո (ռուս.՝ Абдуллино, բաշկիրերեն՝ Абдулла), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2010 թվականին գրանցված տվյալներով կազմում էր 612 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կյուեբրի

Կյուեբրի (ֆր.՝ Cuébris), կոմունա Ֆրանսիայի հարավ-արևելքում՝ Պրովանս Ալպեր Լազուր ափ շրջանի Ծովափնյա Ալպեր դեպարտամենտի Նիցցա շրջանի Վանս կանտոնում։ Մինչև 2015 թվականի մարտը կոմունան վարչականորեն ընդգրկված էր Ռոկեստերոն լուծարված կանտոնի կազմում (Նիցցա շրջան)։
Կոմունայի տարածքը կազմում է 23.1 կմ², 2006 թվականին բնակչությունը կազմել է 198 մարդ նվազման միտումով, 2012 թվականին՝ 122 մարդ, բնակչության խտությունը՝ 5.3 մարդ/կմ²։


== Բնակչություն ==
Կոմունայի բնակչությունը  2011 թվականին կազմել է 126 մարդ, 2012 թվականին՝ 122 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 104 բնակիչներից 63-ը եղել են տնտեսապես ակտիվ, 41-ը՝ ոչ ակտիվ (ակտիվության գործակիցը կազմել է 60.6 %, 1999 թվականին եղել է 58.4 %: Աշխատունակ տարիքի 63 ակտիվ բնակիչներից աշխատում էին 50-ը (26 տղամարդ և 24 կին), 13 հաշվառված էին որպես գործազուրկ (6 տղամարդ և 7 կին)։ Աշխատունակ տարիքի 41 ոչ ակտիվ բնակիչներից 5-ը եղել են աշակերտներ կամ ուսանողներ, 18-ը՝ թոշակառուներ, իսկ 18-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 63 հարկատու տնային տնտեսություններ, որտեղ ապրում էր 108 մարդ։ Մեկ հարկատուին բաժին ընկնող շահույթը կազմել է 13115 եվրո։


== Ծանոթագրություններ ==
Օդային ավազան

Օդային ավազան, օդային տարածություն՝ քաղաքի (ավանի, գյուղի) կամ արտադրական ձեռնարկության տարածքի սահմաններում։ Պայմանականորեն ընդունված է, որ օդային ավազանի վերին սահմանը գտնվում է տեղական ամենաբարձր շենքից կամ կառույցից վերև։ Օդային ավազանը մարդու, կենդանիների և բույսերի կյանքի համար անհրաժեշտ, ինչպես նաև տարբեր տեխնոլոգիական պրոցեսների, օդափոխման, ջեռուցման և այլ համակարգերի համար օգտագործվող օդի աղբյուր է։ Օդային ավազանը անընդհատ աղտոտվում է արտադրական ձեռնարկությունների, օդափոխման և ջեռուցման տեղակայանքների արտանետվածքներով, ինչպես նաև մարդու և կենդանիների կենսագործունեության արգասիքների քայքայումից առաջացող տհաճ հոտերով։
Վինչենցո Կազուլի

Վինչենցո Սիլվանո Կազուլի (իտալերեն՝ Vincenzo Silvano Casulli, օգոստոսի 25, 1944(1944-08-25), Պուտինյանո, Բարի, Ապուլիա, Իտալիա - հուլիսի 24, 2018(2018-07-24), Ֆոնտո-Նուովա, Metropolitan City of Rome, Լացիո, Իտալիա), իտալացի աստղագետ, աստերոիդների հայտնաբերող, աշխատել է Կոլևերդե դի Գուիդոնիայի աստղադիտարանում։ 1993-ից 2010 թվականները հայտնաբերել է ընդհանուր առմամբ 192 աստերոիդ։
1985 թվականին նա միացել է «Հաբլի Ծեր գիսաստղերի որոնում» խմբին, որը օգտագործելով ուղեծրային Հաբլ աստղադիտակը որոնում էր ցնդող նյութերը սպառած ծեր գիսաստղեր աստերոիդների մեջ։
Կազուլին դարձավ առաջին սիրող գիտնականը, ով ստացավ աստերոիդի ճշգրիտ աստղաչափական տվյալներ օգտագործելով ԼԿՍ-խցիկ։
Նրա պատվին է անվանվել (7132) Կազուլի աստերոիդը։


== Ծանոթագրություններ ==


== Արտաքին հղումներ ==
ASTEROIDE N. 7132 - 7132 Կազուլի աստերոիդի անվանման մասին հոդված, Վինչենցո Կազուլիի լուսանկարով
Colleverde di Guidonia, Gruppo Astrofili Montagna Pistoiese
Ռոզա Գրիգորյան (այլ կիրառումներ)

Ռոզա Գրիգորյան անունը կարող է վերաբերել հետևյալ անձանց.

Ռոզա Հայկի Գրիգորյան (մարտի 13, 1904, Դիլիջան, Երևանի նահանգ, Ռուսական կայսրություն - մայիսի 30, 1988, Երևան, Հայկական ԽՍՀ, ԽՍՀՄ), հայ ճարտարապետ։ Հայաստանի ճարտարապետների միության անդամ (1938)։
Ռոզա Կնյազի Գրիգորյան (1926), հայ լրագրող։ ՀԽՍՀ վաստակավոր ժուռնալիստ։
Ռոզա Հայրապետի Գրիգորյան (1931 - 2003), հայ բանասեր-բանագետ։
Ռոզա Ալեքսանդրի Գրիգորյան (1925), հայ ախտաբան-ֆիզիոլոգ։
Ութսունականներ

«Ութսունականներ», արևմտահայ գրողների, քննադատների, հրապարակախոսների այն սերունդը, որը հրապարակ իջավ XIX դ․ 80-ական թթ․ և շարունակեց իր գործունեությունը մինչև արևմտահայերի 1895—96 թթ-ի կոտորածները, երբ արևմտահայ գրական կյանքի առաջխաղացումը բռնի կերպով կասեցվեց։
«Ութսունականներ»-ի շարժումը միաժամանակ և՝ գրական-գեղագիտական էր, և՝ հասարակական-գաղափարական։ Նպատակն էր արևմտահայ գրականության մեջ հաստատել ռեալիզմի սկզբունքները։ Իբրև շարժման սկիզբ սովորաբար ընդունվում է «Արևելք» թերթի հիմնադրման տարին, որն իր եռանդուն գործունեությամբ նպատակասլաց ռեալիստական ուղղություն հավորդեց արևմտահայ գրական-հասարակական կյանքին։
«Ութսունականներ»-ի գործունեության ամնեաբեղմնավոր շրջանը «Հայրենիք» թերթի հրատարակության տարիներն են։ Այս պարբերականների շուրջը համախմբվել է առավելապես գրական երիտասարդությունը (Լ․ Բաշալյան, Տ․ Կամսարական, Մ․ Կյուրճյան, Թլկատինցի, Գրիգոր Զոհրապ, Արշակ Չոպանյան, Գ․ Ֆնտքլյան, Հ․ Շահնազար և ուրիշներ), որի գաղափարական առաջնորդը, տեսաբանն ու կազմակերպիչը Արփիար Արփիարյանն էր։ Արձակի գրեթե բոլոր ժանրերում (վեպ, վիպակ, պատմվածք, նովել, ակնարկ, Ժամանակագրություն), քննադատության և հրապարակախոսության մեջ «Ութսունականներ»–ը ստեղծեցին նշանակալից արժեքներ։


== Գրականություն ==
Մնացականյան Լ․, Արևմտահայ քննադատական մտքի պատմությունից, Ե․, 1982։
Բյուզանդ Թոփալյան

Բյուզանդ Հովհաննեսի Թոփալյան (1902, Այնթապ, Հալեպի վիլայեթ, Օսմանյան կայսրություն - ապրիլի 30, 1970(1970-04-30), Դյոյ լա Բառ), ֆրանսահայ բանաստեղծ, նկարիչ, խմբագիր։


== Կենսագրություն ==
Ծնվել է 1902 թվականին Այնթապում։ Հասուն տարիքում՝ 1930-ական թվականներին հաճախել է Ժյուլիանի և Գրանդ Շոմիեր ակադեմիաները։ Դեռևս ակադեմիա հաճախելու տարիներից նրան հոգեհարազատ է եղել ստեղծագործական կյանքը։
Ստեղծագործություններից գտնվում են Հայաստանի ազգային պատկերասրահում։


== Ստեղծագործական կյանք ==
Բյուզանդը, ապրելով Փարիզում, հրատարակել է «Անդաստան» հանդեսը և մասնակցել «Մենք» գրական խմբի համանուն պարբերականի լույսընծայմանը Շահան Շահնուրի հետ։ Նրա ստեղծագործություններից են «Այգահանդես» (1930), «Արևագալ» (1936), «Համայնական սեր» (1950), «Հրաախղություն» (1952), «Արձանագիր» (1959, նույնը լույս է տեսել նաև ֆրանսերեն "jinserit", 1962), «Լուսածնունդ» (1964), ժողովածուները։ Ունի ֆրանսերենով հրատարակված մեկ գիրք՝ «Աշխարհի օրը» (1959 "Le joure du Monde")։ Նրա ստեղծագործական կյանքը չի սահմանապակվել միայն ժողովածուներով և գրքերով։ Նա ուներ նաև նկարչական հակումներ, և իր ժողովածուների մեծ մասը նկրազարդել է ինքը։ Նրա աշխատանքներից է «Ձիավորներ» (1956), «Հեծյալն աշտարակի մոտ» (1960), «Կանաչ տեսիլ» (1969), որոնց մեջ արտացոլված էր հեծյալների նկարաշարերը և ծովափնյա բնանկարներ։
Անհատական ցուցահանդեսներ է ունեցել Փարիզում (1961), Բեյրութում (1967) նաև Երևանում (1969)։


== Մատենագիտություն ==
«Արձանագիր», Փարիզ, 1959 (jinserit, ֆրանսերեն, 1962)։
«Կանաչ տեսիլ», 1969։
«Արևագալ», Երևան, 1968։
«Լուսածնունդ», ժողովածու, 1964։
«Հեծյալն աշտարակի մոտ», 1960։
«Աշխարհի օրը», ֆրանսերեն, 1959։
«Ձիավորներ», 1956։
«Համայնական սեր», Փարիզ, 1950։
«Հրախաղություն», Փարիզ, 1937 – 1952 ։
«Արևագալ՚» Փարիզ, 1936։
«Այգահանդես», 1930։


== Ծանոթագրություններ ==
Ստարայա Ստանիցա (Ստարոստանիչնի գյուղական համայնք)

Անվան այլ կիրառումների համար տե՛ս՝ Ստարայա Ստանիցա (այլ կիրառումներ)Ստարայա Ստանիցա (ռուս.՝ Старая Станица), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Ստարոստանիչնի գյուղական համայնքի վարչական կենտրոնն է։
2002 թ. տվյալներով բնակչությունը կազմում է 8297 մարդ։
Մենեն

Մենեն (ֆր.՝ Menin), քաղաք և համայնք բելգիական արևմտյան Ֆլանդրիա նահանգում։ Մենենում կա մոտավորապես 32000 բնակիչ։
Մենենի առաջին հիշատակումը թվագրվում է 1087 թվականին։ 1548 թվականին հրդեհն ավերել է քաղաքի նշանակալից մասը։ 1578 թվականին առաջին անգամ կառուցվեցին քաղաքի պատերը։ 1579 թվականից 1830 թվականներին Մենենը քսաներկու անգամ ենթարկվել է պաշարման։


== Պատկերասրահ ==

		
		


== Բնակչության աճ ==

Ինֆորմացիայի աղբյուրը:NIS — նույն ժամանակահատվածի ցուցանիշը 1806 թվականից 1970թ = հաշվարկը բնակչության դեկտեմբերի 31-ին; սկսած 1977թ= բնակչության քանակը 1977թ հունվարի 1:Միությունը քաղաքապետարանների (+12.616 բնակիչներին)


== Հայտնի մարդիկ ==
Ջոնաթան Բրեյնե (ծնվ. 1991), հեծանվորդ
Իվ Շովեն (1930-2015), ֆրանսիացի քիմիկոս,նոբելյան մրցանակակիր  2005 թվական
Փոլ Դեմոն (1889-1961), հեծանվորդ
Բերնարդ Լիթեր, (ծնվ. 1942), տնտեսագետ
Արթուր Վան Օվերբերգ (ծնվ. 1990), հեծանվորդ
Հերարդ Վանդենբուխ (1902-1986), ռեժիսոր
Լուի Վերհելսթ (ծնվ. 1990), հեծանվորդ


== Ծանոթագրություններ ==


== Արտաքին հղումներ ==
Պաշտոնական կայք
Hold You Down

«Hold You Down», ամերիկացի երաժշտական պրոդյուսեր DJ Khaled-ի երգը, որում իրենց մասնակցությունն ունեն Քրիս Բրաունը, Ավգուստ Ալսինան, Future-ը և Ջերեմայը։ Երգը թողարկվել է 2011 թվականի օգոստոսի 11-ին, որպես DJ Khaled-ի թվով ութերորդ «I Changed Alot» ստուդիական ալբոմի երկրորդ սինգլ։ Երգը գրվել է DJ Khaled-ի, Քրիս Բրաունի, Ավգուստ Ալսինայի, Future-ի, Ջերեմայի, Lee On the Beats-ի և Բրենդոն Կորն կողմից։


== Տեսահոլովակ ==
Երգի տեսահոլովակը, որի ռեժիսորն է Գիլ Գրինը, ներկայացվել է 2011 թվականի օգոստոսի 11-ին WorldStarHipHop կայքում։ Տեսահոլովակի մեծ մասը նկարահանվել է մի առանձնատան ներսում։


== Հիթ-շքերթներ ==


=== Հավաստագրում ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Նովի Ակբուլյակ

Նովիյ Ակբուլյակ (ռուս.՝ Новый Акбуляк, բաշկիրերեն՝ Яңы Аҡбүләк), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 301 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիրիլլո-Անովկա (գյուղ, Զենկովի շրջան)

Կիրիլլո-Անովկա (ուկրաիներեն՝ Кирило-Ганнівка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Կիրիլլո-Անովկա գյուղում բնակվում էր 402 մարդ։ Բնակավայրը զբաղեցնում է 1725 կմ² տարածք։ Բնակչության խտությունը կազմում էր 233,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (2037)

Ժողովածու (2037), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2037 թվի տակ։ Ձեռագիրը գրվել է 1421 թվականին Ֆրա Հովսեփ գրիչի կողմից, Կաֆայում։ Գրված է թղթի վրա, որը ունի 28,5X21,5 սմ չափս։ Ձեռագիրը կազմված է 188 թերթից։ Գրված է երկսյուն, բոլորգրով։ Ունի կիսախորան մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ գրչի՝ 152ա, 187տ, հետագայի՝ 187բ (1676 թվական), 78բ (736-ից հետո)։


== Բովանդակություն ==
Ֆրա Մարտինոսի գիրք պատմութեանց։
Թագաւորք քրիստոնեայք։
Ներս. Պալեանենցի Իշխանութիւն և թագաւորութիւն հայոց, Շարք Հայրապետացն Հայոց։
Պատմութիւն խաներոյ։
Թուղթք (Գր. Անաւարզեցի, Ֆրանցիսկոս եպս)։
Բեդայի քահանայի Գիրք կայծականց հաւարեալ ի զանազան պատմութեանց (թրգմ. Թովմ. Ջահկեցի)։
Աշխարհագրութիւն։
Հեթմոյ Թագաւորի Տարեգրութիւն։
Յակ. Դարբնեցւոյ ժամանակագրութիւն (1575-1636 թթ.)։


== Ծանոթագրություններ ==
Ռյաժսկի շրջան

Ռյաժսկի շրջան (ռուս.՝ Ряжский район), մունիցիպալ շրջան Ռուսաստանի Դաշնության Ռյազանի մարզում։
Ստեղծվել է 1965 թվականին։ Վարչական կենտրոնը՝ Ռյաժսկ։


== Աշխարհագրություն ==
Շրջանի տարածքի մակերեսը կազմում է 1019 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 29028 մարդ։ Բնակչության խտությունը կազմում էր 28,49 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
ՀՀ ԶՈՒ եֆրեյտոր

ՀՀ ԶՈՒ եֆրեյտոր, զինվորական կոչում, որը կրում են Հայաստանի Հանրապետության զինված ուժերի և վերջինիս ենթակայության տակ գտնվող Արցախի Հանրապետության պաշտպանության բանակի այն զինծառայողները, ովքեր ստորաբաժանման կամ բարձրագույն հրամանատարության կողմից ստացել են այն։ ՀՀ ԶՈՒ եֆրեյտոր զինվորական կոչումը ներկայացնող ուսադիրը բաղկացած է մեկ V–աձև նշանից, որի սուր ծայրն ուղղված է ներքև։ Եֆրեյտոր կոչում ստացած զինծառայողները դասվում են շարքայինների ցանկում։


== Տես նաև ==
ՀՀ ԶՈՒ կրտսեր սերժանտ
ՀՀ ԶՈՒ սերժանտ
ՀՀ ԶՈՒ ավագ սերժանտ
ՀՀ ԶՈՒ ավագ
ՀՀ ԶՈՒ լեյտենանտ
ՀՀ ԶՈՒ ավագ լեյտենանտ
ՀՀ ԶՈՒ կապիտան
ՀՀ ԶՈՒ մայոր
ՀՀ ԶՈՒ փոխգնդապետ
ՀՀ ԶՈՒ գնդապետ
ՀՀ ԶՈՒ գեներալ-մայոր
ՀՀ ԶՈՒ գեներալ-լեյտենանտ
ՀՀ ԶՈՒ գեներալ-գնդապետ


== Ծանոթագրություններ ==
Պետրովկա (գյուղ, Ուլյանովսկի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Պետրովկա գյուղում բնակվում էր 8 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեսնոյ Կուրորտ

Լեսնոյ Կուրորտ (ռուս.՝ Лесной Курорт), գյուղ Ռուսաստանի, Նիժնի Նովգորոդի մարզի Կրասնոբակովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոմանովսկոե (այլ կիրառումներ)

Ռոմանովսկոե, կարող է վերաբերել՝

Ռոմանովսկոե - գյուղ Ռուսաստանի Մոսկվայի մարզի Կաշիրսկի շրջանի կազմում։
Ռոմանովսկոե - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Եղջերառվույտ

Եղջերառվույտ (լատ.՝ Lótus), ընդավորների ընտանիքի բույսերի ցեղ։ Բազմամյա, հազվադեպ՝ երկամյա և միամյա խոտաբույս է կամ ենթաթուփ։


== Անվանում ==
Ըստ Մաքս Ֆասմերի ստուգաբանական բառարանի ռուսերեն անվանումը գալիս է երիկանման բառից, «նրա համար, որ ունի երիկամի տեսք»։ Ֆասմերը նույնպես համեմատում է չեխ․՝ ledvina - երիկամ և սլովեն.՝ ledvíce - երիկամ։.


== Կենսաբանական նկարագիրը ==

Բազմամյա, հազվադեպ՝ երկամյա և միամյա խոդաբույս է կամ ենթաթուփ։ Ծաղիկները միայնակ են կամ գլխիկում հավաքված։ Պտուղը գծա-գլանաձև, բազմասերմ ունդ է։


== Դասակարգում ==
Ավելի քան 100 տեսակ տարածված են Եվրասիայում, Աֆրիկայում և Ավստրալիայում 20 տեսակ, ԽՍՀՄ-ում, 3-ը նաև՝ ՀԽՍՀ-ում։


===== Տաքսոնոմիա =====


== Կիրառություն և նշանակություն ==
Մեծ մասը արժեքավոր խոտհարքային կերաբույս է (մինչև ծաղկելը)։ Ծաղիկները պարունակում են աննշան քանակությամբ դառնահամ, թունավոր գլիկոզիդներ, որոնք չոր խոտի և սիլոսի մեջ կորցնում են թունավորելու ազդեցությունը։ Մեղրատու է, ծաղիկներից ստանում են դեղին ներկ։


== Ծանոթագրություններ ==


== Գրականություն ==
Мазнев Н. И. Энциклопедия лекарственных растений. — 3-е изд., испр. и доп.. — М.: Мартин, 2004. — С. 59—60. — 496 с. — 10 000 экз. — ISBN 5-8475-0213-3
Травянистые растения СССР / Отв. ред. Т. А. Работнов. — М.: Мысль, 1971. — Т. 1. — С. 472—473. — 487 с.
Всё о цветах лесов, полей и рек / Выпуск. ред. С. Ю. Раделов. — СПб.: ООО «СЗКЭО», 2008. — С. 116. — 224 с. — ISBN 978-5-9603-0092-6


== Արտաքին հղումներ ==
Lotus species names
Էլիար (լեռնագագաթ)

Էլիար, լեռնագագաթ Հայաստանի հյուսիսային կողմում՝ Փամբակ-Դեբեդ գետի հովտում։ Պարունակում է ծծմբապղնձային հանքաքար։


== Ծանոթագրություններ ==
Խասսայի գավառակ

Խասսա, գավառակ Կիլիկիայում, Ադանայի նահանգում։ Կենտրոնը Խասսա գյուղաքաղաքն էր։


== Պատմություն ==
Ըստ նահանգապետի հեռագրի 1915 թվականի Մեծ եղեռնի ժամանակ այստեղից բռնագաղթեցվել է 766 հայ բնակիչ։


== Բնակչություն ==
XX դարի սկզբին գավառն ուներ 7800 բնակիչ։


== Վարչական բաժանում ==
XX դարի սկզբին գավառակն ուներ 38 գյուղ։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Զարոգսկի գյուղական խորհուրդ (Օրժիցկի շրջան)

Զարոգսկի գյուղական խորհուրդ  (ուկրաիներեն՝ Зарізька сільська рада), Ուկրաինայի Պոլտավայի մարզի Օրժիցկի շրջանում։
2001 թվականի տվյալներով Զարոգսկի գյուղական խորհրդում բնակվում էր 1498 մարդ։ Բնակավայրը զբաղեցնում է 39,35 կմ² տարածք։ Բնակչության խտությունը կազմում էր 38,06 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սլյաբինգ

Սլյաբինգ, (անգլ.՝ slabbing, slab - բառացի սալբ, թիթեղ)։ Պողպատե խոշոր ձուլուկները սլյաբի (մետալուրգիական արտադրության) կիսաֆաբրիկատ վերամշակող շրջասեղմիչ գլոցման հաստոն։ Սլյաբինդի հիմնական կոնստրուկտիվ առանձնահատկությունը բլյումինգի համեմատությամբ հորիզոնականներից բացի, նաև ուղղաձիգ գրտնակների առկայությունն է (ձուլուկի կողմնային եզրաշերտերի շրջասեղմման համար)։
(3191) Սվանետիա

(3191) Սվանետիա (անգլ.՝ Svanetia), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,874013 ա. մ., առավելագույնը մոտենում է 2,8323 ա. մ. հեռավորության վրա և հեռանում 2,9157 ա. մ.։ Արեգակի շուրջ մեկ ամբողջական պտույտ է կատարում 1779,64 երկրային օրվա ընթացքում, իր ուղեծրով շարժվելով միջինում 0,202288 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3191) Սվանետիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կովո

Կովո  (իտալ․՝ Covo) կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 3157 մարդ (2008 թվականի տվյալներով)։ Բնակչության խտությունը 263 մարդ/կմ²։ Տարածքը՝ 12 կմ²։ Փոստային ինդեքս՝ 24050։ Հեռախոսային կոդ՝ 0363։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Նովակ Ծերունի

Նովակ Ծերունի (սերբերեն՝ Starina Novak, ռումիներեն՝  Baba Novac, կյուրեղագիր սերբերեն՝ Старина Новак, 1521, Poreci Islands, Օսմանյան կայսրություն - փետրվարի 5, 1601(1601-02-05), Կլուժ-Նապոկա, Ռումինիա), օսմանյան տիրապետության դեմ ազատագրական կռիվներ մղած հայդուկ, Սերբիայի և Ռումինիայի ժողովուրդների դյուցազուն, ժողովրդական էպիկական չափածո և արձակ ստեղծագործությունների հերոս


== Կենսագրություն ==
Վարկածներից մեկի համաձայն՝ Նովակ Ծերունին սերում էր ռումինական Տոմակ տոհմից ·, ըստ մեկ այլ վարկածի՝ բուլղարական միջնադարյան Շիշմանովիչների արքայատոհմից։ Ռումին իշխան Միխալ Խիզախի զորքի կազմում նա իր ջոկատով կռիվներ է մղել թուք զավթիչների դեմ Բուլղարիայի, Սերբիայի, Տրանսիլվանիայի, Վալախիայի, Բոսնիայի և հարակից շրջանների ազատագրման համար, արժանացել գեներալի կոչման։
Նրա հետ կողք կողքի՝ թուրքերի դեմ մարտնչել են եղբայրն ու որդին։ Դժբախտաբար, ծեր զորականը, որ արդեն 71 տարեկան էր, ընկել է Միխալ Խիզախի դեմ դուրս եկած հունգար կաթոլիկ իշխանների լարած թակարդը, և վերջիններս նրան դաժանաբար տանջամահ են արել 1601 թվականի փետրվարի 5-ին, Կոլոշվար քաղաքում (ներկայումս՝ Ռումինիայի Կլուժ-Նապոկա քաղաքը)։


== Հիշատակ ==
Կլուժ-Նապոկայում կանգնեցվել է Նովակ Ծերունու հուշարձանը։
Ռումինիայում Տրանսիլվանիա երկրամասի գյուղերից մեկը կոչվել է նրա անունով։
Նրա պատվին փողոցներ եեն անվանակոչվել Բուխարեստում, Կլուժում, Բելգրադում։
Բուխարեստում Նովակ Ծերունու անունով է կոչվել նաև զբոսայգիներից մեկը։
Ռումինական Transsylvania Phoenix երաժշտախումբը ձայնագրել է նրան նվիրված երաժշտական ալբոմ։
Նրան են նվիրված «Նովակ Ծերունին և անվախ Ռադիվոյը», «Նովակ Ծերունին և իշխան Բոգոսլովը» էպիկական պոեմները։


== Գրականություն ==
Legendarul erou Baba Novac, comemorat la Cluj-Napoca(չաշխատող հղում) {{{2}}}


== Ծանոթագրություններ ==


== Արտաքին հղումներ ==
Hajduk Starina Novak
Գյավուրգյոլ

Գյավուրգյոլ, լիճ Լեռնային Կիլիկիայում, Մարաշի շրջանում Մարշից մոտ 40 կմ հարավ։ Ընդարձակ ինքնաբուխ լիճ է։ Լճից դեպի հյուսիս և հարավ հոսող ջրերը փոքրիկ գետակներ են կազմում։ Սրանց հարավայինը կոչվում է Կարասու, որը Անտիոքի մոտ թափվում է Ոորոնդես գետը, իսկ հյուսիսայինը միանում է Ակսուին։


== Ծանոթագրություններ ==